open-index/open-wikipedia-markdown huggingface dataset:
Σημαία της Γουινέας-Μπισσάου

[thumb|right|[Αρχείο:FIAV 111111.svg|23pxΔιαστάσεις 1:2]]
Η **[[σημαία]] της [[Γουινέα-Μπισσάου|Γουινέας-Μπισσάου]]** καθιερώθηκε το έτος 1973 μετά την απόκτηση της ανεξαρτησίας της χώρας από την Πορτογαλία. Στη σημαία βρίσκουμε τα παραδοσιακά παναφρικανικά χρώματα (χρυσό, πράσινο, κόκκινο) και επίσης το Μαύρο Αστέρι της Αφρικής. Το σχέδιο της σημαίας είναι επηρεασμένο κατά πολύ από τη σημαία της Γκάνας. Όπως και στην τελευταία, έτσι και σε αυτήν τη σημαία το κόκκινο συμβολίζει το αίμα των μαρτύρων, το πράσινο τα δάση και το χρυσό τον ορυκτό πλούτο.

Υιοθετήθηκε στις 24 Φεβρουαρίου του 1973. 

## Πινακοθήκη

Αρχείο:Flag of Portuguese Guinea (proposal).svg|Σημαία της Πορτογαλικής Γουινέας (1911-1973)
Αρχείο:Flag of PAIGC.svg|Σημαία του PAIGC
Military_flag_of_Guinea-Bissau.png|Σημαία των Ενόπλων Δυνάμεων


## Πηγές
* Η σημαία της Γουινέας-Μπισσάου στις **Σημαίες του Κόσμου**.

Γουινεα-Μπισσαου
Κατηγορία:Εθνικά σύμβολα της Γουινέας-Μπισσάου
Έμβλημα της Γουινέας-Μπισσάου

Το **[[Εθνόσημο|εθνικό έμβλημα]] της [[Γουινέα-Μπισσάου|Γουινέας-Μπισσάου]]** καθιερώθηκε λίγο μετά την ανεξαρτησία από την Πορτογαλία το 1973. Το κύριο σημείο του είναι ένα μαύρο αστέρι, το οποίο είναι μέρος παραδοσιακού παναφρικανικού συμβόλου και το οποίο αναφέρεται επίσης ως το Μαύρο Αστέρι της Αφρικής. Ένα θαλάσσιο όστρακο στο κάτω μέρος ενώνεται με δύο κλαδιά ελιάς.

Το θαλασσινό κοχύλι συμβολίζει την τοποθεσία της χώρας στην ακτή της Αφρικής. Το κόκκινο πανό αναγράφει το εθνικό ρητό της χώρας, το οποίο μεταφράζεται ως «*Ενότητα, Αγώνας, Πρόοδος*».

## Παλαιότερα εμβλήματα

File:Coat of arms of Portuguese Guinea (1935-1951).svg|Πορτογαλική Γουινέα, σε χρήση από τις 8 Μαΐου 1935 - 11 Ιουνίου 1951.
File:Coat of arms of Portuguese Guinea (1951-1974).svg|Πορτογαλική Γουινέα από το 1951 ως το 1973.
File:Lesser_coat_of_arms_of_Portuguese_Guinea.svg|Ήσσον εθνόσημο, 1935 - 1973.


## Πηγές
* Πληροφορίες για το εθνόσημο της Γουινέας-Μπισσάου στις **Σημαίες του Κόσμου**.

Γουινέα-Μπισσάου
Κατηγορία:Εθνικά σύμβολα της Γουινέας-Μπισσάου
Σημαία της Γρενάδας

[thumb|250px|[Αρχείο:FIAV 111000.svg|23px Σημαία της Γρενάδας. Αναλογίες: 3:5]]
Η **[[σημαία]] της [[Γρενάδα|Γρενάδας]]** καθιερώθηκε στις 7 Φεβρουαρίου 1974 και σχεδιάστηκε από τον Άντονι Τζορτζ. Τα επτά αστέρια συμβολίζουν τις επτά επαρχίες, με το μεσαίο αστέρι να περιβάλλεται από κόκκινο δίσκο, να συμβολίζει την επαρχία του Αγίου Γεωργίου, όπου και βρίσκεται η πρωτεύουσα, Σεντ Τζόρτζις. Στην αριστερή πλευρά της σημαίας βρίσκεται το μοσχοκάρυδο, ένα από τα κύρια γεωργικά αγαθά που παράγει η νησιωτική χώρα. Ο χρωματικός συνδυασμός του κόκκινου, χρυσού και πράσινου στη σημαία εκπροσωπούν την αφρικανική ταυτότητα της χώρας. Η χώρα έχει Σύνταγμα από τις 19 Δεκεμβρίου του 1973.

## Προηγούμενες σημαίες της Γρενάδας


File:Flag of Grenada (1875-1903).svg|Σημαία της Γρενάδας της περιόδου 1875-1903
File:Flag of Grenada (1903–1967).svg|Σημαία της Γρενάδας της περιόδου 1903-1967
File:Flag of Grenada (1967–1974).svg|Σημαία της Γρενάδας της περιόδου 1967-1974


## Εξωτερικοί σύνδεσμοι

* Κυβέρνηση της Γρενάδας- Πληροφορίες για τη σημαία.

Γρενάδα
Κατηγορία:Εθνικά σύμβολα της Γρενάδας
Εθνόσημο της Γρενάδας

Το **[[εθνόσημο]] της [[Γρενάδα]]ς** υιοθετήθηκε μετά την ανεξαρτησία της, το 1974 και δείχνει έναν θυρεό, ο οποίος χωρίζεται σε τέσσερα μέρη από ένα χρυσό σταυρό. Στο κέντρο αυτού του σταυρού απεικονίζεται το πλοίο «Σάντα Μαρία» του Κολόμβου. Στον πρώτο και στον τελευταίο τομέα -πάνω δεξιά και κάτω δεξιά- υπάρχει το χρυσό βρετανικό λιοντάρι σε κόκκινο φόντο, ενώ στους άλλους τομείς βρίσκονται χρυσά μισοφέγγαρα, έξω από τα οποία ξεφυτρώνει ένας κρίνος. Πάνω από το θυρεό υπάρχει ένα χρυσό στέμμα, με πολλά κλαδιά από θάμνους μπουκαμβίλιας επάνω σε αυτό. Μέσα στο άνθος βρίσκονται επτά κόκκινα τριαντάφυλλα, που συμβολίζουν τις επτά κοινότητες της Γρενάδας. Το σύμβολο το κρατάει ένα αρμαντίλο, που στέκεται εμπρός από ένα καλαμπόκι. Στην άλλη άκρη βρίσκεται ένα περιστέρι, που στέκεται μπροστά από μια μπανανιά. Όλα αυτά βρίσκονται σε περιοχή με γρασίδι με μια λίμνη, πάνω στην οποία βρίσκεται μια κορδέλα που φέρει το ρητό: *Ever conscious of God we aspire, build and advance as one people*. («Πάντα έχοντας επίγνωση του Θεού που θαυμάζουμε, χτίζουμε και προοδεύουμε ως ένας λαός»).

## Εξωτερικοί σύνδεσμοι

* Πληροφορίες για το εθνόσημο στον ιστότοπο της κυβέρνησης της Γρενάδας.

Γρενάδα
Κατηγορία:Εθνικά σύμβολα της Γρενάδας
Σημαία της Δανίας

[thumb|222px|[Αρχείο:FIAV 100100.svg|23px 
Αναλογίες: 28:37]]
Η **σημαία της [[Δανία|Δανίας]]** (δανέζικα: *Dannebrog* [ˈdanəˌbʁoˀ]) είναι κόκκινη με έναν λευκό Σκανδιναβικό σταυρό· ο οποίος εκτείνεται έως τις άκρες της σημαίας ενώ το κάθετο μέρος του σταυρού βρίσκεται προς την πλευρά του ιστού. Το σχέδιο του σταυρού, το οποίο συμβολίζει τον χριστιανισμό. Υιοθετήθηκε κατόπιν και από τις υπολοιπες Νορδικές χώρες, Σουηδία, Φινλανδία, Νορβηγία, Ισλανδία, Ώλαντ, Νήσοι Φερόες, καθώς και από τα σκωτσέζικα αρχιπελάγη των Σέτλαντ και Όρκνεϊ. Κατά τη διάρκεια της Δανο-Νορβηγικής ένωσης, ήταν και σημαία της Νορβηγίας και συνέχισε να είναι, με μικρές μετατροπές, μέχρι που η Νορβηγία υιοθέτησε τη σημερινή της σημαία το 1821. 

Σύμφωνα με το θρύλο, η σημαία περιήλθε στην κατοχή της Δανίας κατά τη διάρκεια της μάχης του Λίντανισε (σημερινό Τάλιν) το 1219. Οι Δανοί ηττώνταν στην σταυροφορία τους στην Εσθονία, όμως μετά από προσευχή έπεσε η σημαία από τον ουρανό. Μετά το θρυλούμενο αυτό γεγονός, ο δανός βασιλιάς Βάλντεμαρ Β' νίκησε τους Εσθονούς. Η πρώτη καταγεγραμμένη χρήση της σημαίας εμφανίζεται εκατό χρόνια αργότερα.

## Παραπομπές


## Πηγές
* Danmarks-Samfundet - έθιμα και κανόνες για τη χρήση της δανικής σημαίας
* *Dannebrog*, Helga Bruhn, Forlaget Jespersen og Pios, Copenhagen 1949
* *Danebrog - Danmarks Palladium*, E. D. Lund, Forlaget H. Hagerups, Copenhagen 1919
* *Dannebrog - Vort Flag*, Lieutenant Colonel Thaulow, Forlaget Codan, Copenhagen 1943
* *DS 359:2005 ’Flagdug’*, Dansk Standard, 2005

## Εξωτερικοί σύνδεσμοι

Δανία
Κατηγορία:Εθνικά σύμβολα της Δανίας
Εθνόσημο της Δανίας

200px|right|Το εθνόσημο της Δανίας
To **[[εθνόσημο]] της [[Δανία|Δανίας]]** αποτελείται από τρία μπλε λιοντάρια, που φορούν στέμμα και περιβάλλονται από εννέα κόκκινες καρδιές, όλες σε χρυσή ασπίδα. Η παλαιότερη γνωστή εικόνα αυτού του εθνόσημου χρονολογείται περίπου από το 1194, σε μία σφραγίδα του Βασιλέα Κανούτου ΣΤ΄. Η σύγχρονη έκδοσή του καθιερώθηκε το 1819 επί βασιλείας του Φρειδερίκου ΣΤ΄. Το στέμμα στο θυρεό είναι αυτό του Χριστιανού Ε΄. Το βασιλικό εθνόσημο (θυρεός) είναι πιο σύνθετο.

## Εξωτερικοί σύνδεσμοι

* https://web.archive.org/web/20081223135042/http://kongehuset.dk/publish.php?dogtag=k_en_his_arm - Επίσημος ιστότοπος της Δανικής Μοναρχίας- Πληροφορίες για το βασιλικό θυρεό.

Δανία
Κατηγορία:Εθνικά σύμβολα της Δανίας
Σημαία της Δομινικανής Δημοκρατίας

[right|thumb|200px|[Αρχείο:FIAV 011010.svg|23px Κρατική και πολεμική σημαία, διαστάσεις: 5:8]]
Η **[[σημαία]] της [[Δομινικανή Δημοκρατία|Δομινικανής Δημοκρατίας]]**, όπως περιγράφεται στο άρθρο 96 του Συντάγματος της χώρας, αποτελείται από έναν λευκό σταυρό, ο οποίος επεκτείνεται στις άκρες του και χωρίζει τη σημαία σε τέσσερα ορθογώνια- τα πάνω είναι χρώματος μπλε και κόκκινου, ενώ τα κάτω είναι κόκκινα και μπλε.
Η κρατική σημαία περιλαμβάνει επιπλέον ένα θυρεό που αποτελείται από ένα κλαδί δάφνης (στα αριστερά) και ένα φύλλο φοίνικα (στα δεξιά) και ο οποίος βρίσκεται στο κέντρο του σταυρού. 

[right|thumb|250px|[Αρχείο:FIAV 111011.svg|23px Η σημαία που ήταν σε χρήση από το 1844 ως το 1849, λόγος 5:8]]

[right|thumb|250px|[Αρχείο:FIAV 000100.svg|23pxΕθνική σημαία και πολεμικό έμβλημα , λόγος: 5:8]]

Πάνω από το θυρεό, μια γαλάζια κορδέλα δείχνει το εθνικό σύνθημα: *Dios, Patria, Libertad* (*Θεός, Πατρίδα, Ελευθερία*). Κάτω από το θυρεό, οι λέξεις *República Dominicana* είναι γραμμένες σε κόκκινη κορδέλα (αυτή απεικονίζεται σε νεότερες εκδόσεις της σημαίας) στο κέντρο του θυρεού, στις άκρες του οποίου βρίσκονται τρία ακόντια (δύο εκ των οποίων στηρίζουν τα εθνικά σύμβολα της Δομινικανής Δημοκρατίας). Σε κάθε πλευρά υπάρχει μια Βίβλος με ένα μικρό σταυρό πάνω από αυτήν, η οποία είναι ανοικτή - κατά κοινή πεποίθηση- στο Κατά Ιωάννη Ευαγγέλιο, 8:32, όπου αναφέρεται *Y la verdad nos hará libre* (*Η αλήθεια ελευθερώσει υμάς*).

Υιοθετήθηκε ξανά στις 14 Σεπτεμβρίου 1863 (την είχε υιοθετήσει αρχικά το 1844-1861). Η χώρα έχει Σύνταγμα από τις 28 Νοεμβρίου 1966.

## Εξωτερικοί σύνδεσμοι

* http://flagspot.net/flags/do.html - Σημαίες του Κόσμου:Δομινικανή Δημοκρατία 

Δομινικανή Δημοκρατία
Κατηγορία:Εθνικά σύμβολα της Δομινικανής Δημοκρατίας
Σημαία του Ελ Σαλβαδόρ

Η **[[σημαία]] του [[Ελ Σαλβαδόρ]]** βασίζεται στη σημαία των Ηνωμένων Επαρχιών της Κεντρικής Αμερικής και υιοθετήθηκε αρχικά το 1822, εγκαταλείφθηκε το 1865, επανήλθε στις 17 Μάη του 1912 και εν τέλει υιοθετήθηκε οριστικά στις 27 Σεπτεμβρίου 1972.

Η χώρα έχει Σύνταγμα από τις 20 Δεκεμβρίου 1983.
## Εξωτερικοί σύνδεσμοι

* https://web.archive.org/web/20090306082336/http://flagspot.net/flags/sv.html - Σημαίες του Κόσμου: Ελ Σαλβαδόρ.

Ελ Σαλβαδόρ
Κατηγορία:Εθνικά σύμβολα του Ελ Σαλβαδόρ
Εθνόσημο του Ελ Σαλβαδόρ

Το **[[εθνόσημο]] του [[Ελ Σαλβαδόρ]]** χρησιμοποιείται με την παρούσα μορφή από τις 15 Σεπτεμβρίου 1912. Στο κέντρο έχει ένα τρίγωνο, μέσα στο οποίο ξεπροβάλλουν από τη θάλασσα πέντε ηφαίστεια, τα οποία συμβολίζουν τα πέντε κράτη μέλη των Ηνωμένων Επαρχιών της Κεντρικής Αμερικής. Επάνω από τις κορυφές εικονίζεται ένας Φρυγικός σκούφος πάνω σε ένα πάσσαλο με έναν χρυσό ήλιο και την ημερομηνία 15 Σεπτεμβρίου 1821, ημέρα ανεξαρτησίας του Ελ Σαλβαδόρ. Από επάνω βρίσκεται ένα ουράνιο τόξο. Πίσω από το εθνόσημο υπάρχουν υψωμένες πέντε σημαίες του Ελ Σαλβαδόρ. Κάτω από αυτές, υπάρχει μια περγαμηνή, που αναγράφει το εθνικό ρητό της χώρας: «*DIOS UNION LIBERTAD*»  (στα ισπανικά, «*Θεός, Ένωση, Ελευθερία*». Όλα αυτά περιβάλλονται από μια γιρλάντα από δάφνες, οι οποίες είναι μεταξύ τους δεμένες κάτω από την εθνική σημαία. Η γιρλάντα χωρίζεται σε 14 διαφορετικά μέρη, τα οποία συμβολίζουν τα 14 διαμερίσματα (*Departamentos*), τις διοικητικές υποδιαιρέσεις της χώρας. Όλα αυτά περιβάλλονται από χρυσά γράμματα, τα οποία σχηματίζουν τις ισπανικές λέξεις *REPÚBLICA DE EL SALVADOR EN LA AMÉRICA CENTRAL* (Δημοκρατία του Ελ Σαλβαδόρ στην Κεντρική Αμερική).

## Εξωτερικοί σύνδεσμοι

* https://web.archive.org/web/20090306082336/http://flagspot.net/flags/sv.html - Σημαίες του Κόσμου: Ελ Σαλβαδόρ.

Ελ Σαλβαδόρ
Κατηγορία:Εθνικά σύμβολα του Ελ Σαλβαδόρ
Σημαία της Ερυθραίας

right|thumb|250px| Αναλογίες: 1:2
Η **[[σημαία]] της [[Ερυθραία|Ερυθραίας]]** χρησιμοποιεί το μοτίβο της σημαίας του Μετώπου για την Απελευθέρωση του Λαού της Ερυθραίας, με το κίτρινο στεφάνι με 14 φύλλα με το γυρισμένο προς τα πάνω κλαδί ελιάς να προέρχεται από τη σημαία του 1952. Η σημαία κυριαρχείται από ένα κόκκινο τρίγωνο και άλλα μικρότερα συμπληρωματικά, χρώματος πράσινου και μπλε, πάνω και κάτω από το κόκκινο. Το πράσινο συμβολίζει την ευφορία της χώρας, το μπλε τον ωκεανό και το κόκκινο το αίμα που χύθηκε στον αγώνα για την ανεξαρτησία. Καθιερώθηκε στις 5 Δεκεμβρίου 1995. Η χώρα έχει Σύνταγμα από τις 23 Μαΐου του 1997.

## Πηγές
* http://www.crwflags.com/fotw/flags/er.html - Η Ερυθραία στις *Σημαίες του Κόσμου*

Ερυθραια
Κατηγορία:Εθνικά σύμβολα της Ερυθραίας
Εθνόσημο της Ερυθραίας

Το **[[εθνόσημο]] της [[Ερυθραία|Ερυθραίας]]** καθιερώθηκε στις 24 Μάη του 1993, την ίδια ημέρα που η χώρα έγινε ανεξάρτητη. Απεικονίζει μια δρομάδα σε φυσικά χρώματα να την περιβάλλει ένα κλαδί ελιάς. Στο κάτω μέρος υπάρχει μια λωρίδα με το όνομα της χώρας στις επίσημες γλώσσες - στα αγγλικά στη μέση, στα Τιγκρίνια στα αριστερά και στα αραβικά στα δεξιά.

## Πηγές
* http://www.crwflags.com/fotw/flags/er.html - Η Ερυθραία στις *Σημαίες του Κόσμου*

Ερυθραία
Κατηγορία:Εθνικά σύμβολα της Ερυθραίας
Ακαδημία Πλάτωνος (Αθήνα)

Η **Ακαδημία Πλάτωνος** είναι περιοχή στο δυτικό τμήμα της Αθήνας. Έχει έκταση 1 τετραγ. χιλιόμετρο και πληθυσμό περίπου 15.000 κατοίκους και υπάγεται στο τέταρτο διαμέρισμα του Δήμου Αθηναίων.

## Αρχαιολογική περιοχή
Η περιοχή οφείλει την ονομασία της στον ήρωα Ακάδημο, και τη φιλοσοφική σχολή, την Ακαδημία, που ίδρυσε ο Πλάτων το 387 π.Χ., η οποία λειτούργησε μέχρι την παύση της από τον αυτοκράτορα Ιουστινιανό το 529.
μικρογραφία|Προτομή του Πλάτωνα στην πλατεία Πλάτωνος
Οι ανασκαφές στην περιοχή άρχισαν το 1929 και συνεχίζονται υπό την εποπτεία της Γ' Εφορείας Αρχαιοτήτων.

## Ιστορία
Η περιοχή βρίσκεται κοντά στην οδό Λένορμαν και τη λεωφόρο Αθηνών. Συνορεύει βόρεια με τα Σεπόλια, ανατολικά με τον Κολωνό και νότια με το Βοτανικό και τον Προφήτη Δανιήλ. Η αστική και βιομηχανική ανάπτυξη της Ακαδημίας Πλάτωνος ξεκίνησε στις αρχές του 20ού αιώνα, με μεγαλύτερη ένταση την περίοδο μετά το τέλος του Β' Παγκόσμιου και του Εμφυλίου πολέμου.

## Αθλητισμός
Στην περιοχή εδρεύει ο αθλητικός σύλλογος Ποδοσφαιρικό Αθλητικό Εκδρομικό Σωματείο «ο Πλάτων», γνωστός απλά ως «Πλάτων Αθηνών», με επίσημο έτος ίδρυσης το 1951. Διαθέτει τμήμα ποδοσφαίρου ενώ στο παρελθόν διέθετε και τμήμα πυγμαχίας.

Τα πρώτα δύο χρόνια αγωνίστηκε ως ανεξάρτητο σωματείο. Το 1953 αναγνωρίστηκε επίσημα από την Ελληνική Ποδοσφαιρική Ομοσπονδία με Αριθμό Μητρώου ΕΠΟ 436 και έγινε μέλος της Ένωσης Ποδοσφαιρικών Σωματείων Αθηνών, όπου και αγωνίζεται από την αγωνιστική περίοδο 1953-54. Ανεβαίνοντας σταδιακά τις κατηγορίες των πρωταθλημάτων της ΕΠΣΑ, τη σεζόν 1963-64 αγωνίζεται για πρώτη φορά στην Α΄ Κατηγορία. Τη σεζόν 1965-66 τερμάτισε στην 3η θέση, δίνοντας του το δικαίωμα ανόδου στην Γ΄ Εθνική. Τη σεζόν 1966-67 αγωνίστηκε στον 1ο υποόμιλο του 1ου ομίλου της Γ΄ Εθνικής και τερμάτισε στην 4η θέση με αντιπάλους τους Φωκικό Άμφισσας, Κάδμο Θηβών, Άρη Αγίου Κωνσταντίνου, Παγχιακό και τους Αστέρα Ζωγράφου, Π.Α.Ο. Σαφράμπολη, Αττικό και Αθηναϊκό. Ωστόσο όμως, με απόφαση του καθεστώτος καταργείται η Γ΄ Εθνική και επιστρέφει στην Α΄ ΕΠΣΑ όπου και θα παραμείνει έως τις αρχές της επόμενης δεκαετίας, όποτε και υποβιβάζεται. Έκτοτε αγωνίζεται μεταξύ Γ΄ και Β΄ ΕΠΣΑ.

## Συγκοινωνία
Λεωφορειακές γραμμές (Πηγή: ΟΑΣΑ)

* **051** ΣΤ. ΥΠΕΡ. ΛΕΩΦ. ΚΗΦΙΣΟΥ - ΟΜΟΝΟΙΑ (ΜΕΣΩ ΑΚΑΔ. ΠΛΑΤ.)
* **12** ΖΑΠΠΕΙΟ - ΠΕΡΙΣΤΕΡΙ (ΑΓ. ΙΕΡΟΘΕΟΣ)
* **Α13** ΟΜΟΝΟΙΑ - ΚΗΠΟΥΠΟΛΗ
* **Α15** ΣΤ. ΛΑΡΙΣΗΣ - ΔΑΣΟΣ
* **Β15** ΣΤ. ΛΑΡΙΣΗΣ - ΠΑΛΑΤΑΚΙ

## Προσωπικότητες της περιοχής
* Κωνσταντίνος Γιάνναρης, σκηνοθέτης
* Γιώργος Ζαμπέτας, μουσικοσυνθέτης 
* Κατερίνα Λέχου, ηθοποιός 
*Μπέτυ Λιβανού, ηθοποιός 
*Φίλιππος Συρίγος, αθλητικογράφος 

## Παραπομπές


## Εξωτερικοί σύνδεσμοι
* Ενημερωτικό φυλλάδιο με τίτλο «ΑΚΑΔΗΜΙΑ ΠΛΑΤΩΝΟΣ» της Εφορείας Αρχαιοτήτων Αθηνών (Υπουργείο Πολιτισμού και Αθλητισμού, Αθήνα, 2015)

Κατηγορία:Συνοικίες και περιοχές Αθήνας
Σημαία της Εσθονίας

[right|thumb|[Αρχείο:FIAV 110100.svg|23px Αναλογίες: 7:11]]
Η **[[σημαία]] της [[Εσθονία|Εσθονίας]]** είναι τρίχρωμη και αποτελείται από τρεις ισομεγέθεις οριζόντιες λωρίδες, χρώματος μπλε (στην κορυφή, συμβολίζει τον ουρανό, τις λίμνες και τη θάλασσα), μαύρου (για το έδαφος της χώρας και το εθνόσημο) και λευκού (για την ευτυχία του λαού και το φως). Το κανονικό της μέγεθος είναι 105×165 εκατοστά. Στην εσθονική αποκαλείται «*sinimustvalge*» («γαλανομελανόλευκη»), από τα χρώματα των λωρίδων. Υιοθετήθηκε ξανά στις 7 Αυγούστου 1990 (είχε υιοθετηθεί για πρώτη φορά το 1918-40 και ανεπίσημα το 1941-44).

## Ιστορία της σημαίας

Πρωτοεμφανίστηκε τη δεκαετία του 1880 ως η σημαία της Φοιτητικής Οργάνωσης του Πανεπιστημίου του Τάρτου. Αφιερώθηκε στην έδρα του πάστορα της πόλης Ότεπε (Otepää) στις 4 Ιουνίου 1884. Σύντομα η σημαία ταυτίστηκε με τον εσθονικό εθνικισμό και με την ανακήρυξη της ανεξαρτησίας στις 24 Φεβρουαρίου 1918 καθιερώθηκε ως εθνική σημαία (επίσημα στις 21 Νοεμβρίου 1918). Τον Ιούνιο του 1940 με τη σοβιετική εισβολή η σημαία απαγορεύτηκε. Υψώθηκε ξανά μετά την αποχώρηση των Ναζί από το Τάλιν, το 1944. Έπειτα από τη δεύτερη σοβιετική εισβολή, η σημαία εξαφανίστηκε και πάλι και δεν υψώθηκε ξανά παρά στις 24 Φεβρουαρίου 1989. Στις 7 Αυγούστου 1990 λίγο πριν την πλήρη ανεξαρτησία της χώρας, η σημαία έκανε ξανά την εμφάνισή της.

Η χώρα έχει Σύνταγμα από τις 28 Ιουνίου του 1992.

## Εναλλακτικές προτάσεις
right|thumb|Εναλλακτικό σχέδιο για την εσθονική σημαία με τον Σταυρό της Σκανδιναβίας (Νορδικό Σταυρό).

Το 2001 ο πολιτικός Κάαρελ Τάραντ (*Kaarel Tarand*) πρότεινε να αλλάξει η σημαία από τρίχρωμη σε ένα σχέδιο με σκανδιναβικού τύπου σταυρό με τα ίδια χρώματα. Επίσης ο δημοσιογράφος Εέρικ-Νίιλες Κρος πρότεινε την αλλαγή της επίσημης ονομασίας του κράτους στα αγγλικά από *Estonia* σε *Estland* (που είναι το όνομα της χώρας σε γερμανικές γλώσσες). Καθώς η τρίχρωμη σημαία θεωρείται επίσημα το εθνικό σύμβολο, η πρόταση αυτή δεν είχε την υποστήριξη της πλειοψηφίας.

## Παραπομπές


Εσθονια
Κατηγορία:Εθνικά σύμβολα της Εσθονίας
Εθνόσημο της Εσθονίας

Το **[[εθνόσημο]] της [[Εσθονία|Εσθονίας]]** αποτελείται από έναν χρυσό θυρεό που έχει τρία λεπτά μπλε λιοντάρια ή λεοπαρδάλεις στη μέση, με κλαδιά βελανιδιάς στις άκρες του θυρεού.

Το σύμβολο αυτό χρησιμοποιείται στη χώρα από το 13ο αιώνα και ανάγεται στη εποχή του Βασιλέα Βάλντεμαρ Β΄ της Δανίας, στης οποίας την κατοχή ήταν η Εσθονία την περίοδο εκείνη. Υπάρχει επισήμως ως εθνόσημο από την περίοδο πριν από τον Πόλεμο της Ανεξαρτησίας του 1918 - 1920, όταν η Δημοκρατία της Εσθονίας ήταν αναγνωρισμένη διεθνώς. Η κρατική συνέλευση Riigikogu καθιέρωσε επίσημα το Εθνόσημο στις 19 Ιουνίου 1925. Ωστόσο, αυτό απαγορεύτηκε μετά την κατάληψη της Εσθονίας από τα σοβιετικά στρατεύματα, το 1940. Στις 6 Απριλίου του 1993 με νόμο η ανεξάρτητη πια χώρα επανέφερε το Εθνόσημο.

## Παραπομπές


*Εσθονικό Ινστιτούτο  Εθνικά σύμβολα της Εσθονίας . 30 Οκτωβρίου 2005.

Εσθονια
Κατηγορία:Εθνικά σύμβολα της Εσθονίας
Σημαία της Ζιμπάμπουε

thumb|right|250px| Διαστάσεις: 1:2
Η **[[σημαία]] της [[Ζιμπάμπουε]]** αποτελείται από ένα σύμβολο της ιστορίας της χώρας, ένα πουλί από σαπωνόλιθο. Αυτό εκπροσωπεί το άγαλμα ενός πουλιού που βρέθηκε στα ερείπια της Μεγάλης Ζιμπάμπουε. Το κόκκινο αστέρι πάνω από το άγαλμα εκπροσωπεί τον επαναστατικό αγώνα για την ανεξαρτησία και την ειρήνη. Η σημαία επίσης αποτελείται από τρία ζεύγη οριζόντιων ισομεγεθών λωρίδων, χρώματος πράσινου (πάνω και κάτω), χρυσού και κόκκινου, με μία μαύρη λωρίδα στη μέση. Το πράσινο χρώμα συμβολίζει τη γεωργία και τις αγροτικές περιοχές της Ζιμπάμπουε, το κίτρινο τον ορυκτό πλούτο της χώρας, το κόκκινο το αίμα που χύθηκε κατά τη διάρκεια του πολέμου για την απελευθέρωση της χώρας, το μαύρο εκπροσωπεί την κληρονομιά και την εθνική ταυτότητα των ιθαγενών Αφρικανών της Ζιμπάμπουε και το λευκό την ειρήνη.

Υιοθετήθηκε στις 18 Απριλίου 1980. Η χώρα έχει Σύνταγμα από τις 21 Δεκεμβρίου 1979.
thumb|right|200px|Σημαία της μη αναγνωρισμένης Ζιμπάμπουε Ροδεσίας 1979–1980.

## Εξωτερικοί σύνδεσμοι
* Σημαίες του Κόσμου:Ζιμπάμπουε

Ζιμπαμπουε
Κατηγορία:Εθνικά σύμβολα της Ζιμπάμπουε
Εθνόσημο της Ελβετίας

**Το** **[[εθνόσημο]] της [[Ελβετία|Ελβετικής Συνομοσπονδίας]]** δείχνει τον ίδιο σταυρό σε λευκό με κόκκινο με τη σημαία της Ελβετίας, αλλά σε μια εραλδική ασπίδα αντί για το τετράγωνο πεδίο. Το ομοσπονδιακό εθνόσημο (eidgenössisches Wappen) ορίστηκε από την Ελβετική δίαιτα (Tagsatzung) το 1815, για την Αποκατεστημένη Συνομοσπονδία. Ορίστηκε επίσης μια πιο περίτεχνη ομοσπονδιακή σφραγίδα, ως το ομοσπονδιακό οικόσημο που περιβάλλεται από τα είκοσι δύο καντονιακά οικόσημα. Παρόμοιες εραλδικές διατάξεις που αντιπροσωπεύουν τα Δεκατρία Καντόνια της Παλαιάς Ελβετικής Συνομοσπονδίας έχουν καταγραφεί από τα μέσα του 16ου αιώνα. Η νομοθεσία του 1815 παρέμεινε σε ισχύ στο ομοσπονδιακό κράτος που ιδρύθηκε το 1848, όπως αναγνωρίστηκε ρητά από το Ομοσπονδιακό Συμβούλιο το 1889.

Ενώ το απλό εθνόσημο ήταν σε ευρεία χρήση, ειδικά σε νομίσματα, και από τις αρχές του 20ου αιώνα, στις πινακίδες του αυτοκινήτου και διαβατήρια, ελβετικά προϊόντα (όπως ελβετικοί σουγιάδες) και τα ελβετικά φράγκα. η πλήρης σφραγίδα δεν είδε επίσημη χρήση πέρα από την αναπαράστασή της σε βιτρό στο Ομοσπονδιακό Παλάτι της Ελβετίας (περίπου 1900).

Ο ορισμός της ομοσπονδιακής σφραγίδας και του εθνόσημου του 19ου αιώνα αντικαταστάθηκε μόλις το 2017, με την υιοθέτηση ενός νέου νόμου που όριζε το ελβετικό εθνόσημο ως «ελβετικό σταυρό σε τριγωνική ασπίδα» με σταθερές αναλογίες.

## Πηγές
* Ομοσπονδιακή Απόφαση, 12 Δεκεμβρίου 1889 για τα σύμβολα του εθνόσημου:
** γαλλικά, γερμανικά,ιταλικά
*** γαλλικά, γερμανικά, ιταλικά

## Παραπομπές


## Εξωτερικοί σύνδεσμοι
* 

Ελβετια
Κατηγορία:Εθνικά σύμβολα της Ελβετίας
Σημαία της Ελβετίας

[thumb|150px|Η Σημαία της Ελβετίας. [Αρχείο:FIAV_111000.svg|20px Αναλογίες: 1:1]] 
Η **[[σημαία]] της [[Ελβετία|Ελβετίας]]** βασίζεται στη σημαία του καντονιού Σβυτς. Είναι τετράγωνη σε κόκκινο φόντο με ένα λευκό σταυρό στο κέντρο, με ίσα άκρα.

Είναι η μόνη σημαία (μαζί με αυτή του Βατικανού) με τετράγωνο σχήμα. Το αρχαιότερο σωζόμενο δείγμα της σημαίας του Σβυτς χρονολογείται από την Εποχή των Πολέμων στη Βουργουνδία (1474–77). Οι διαστάσεις της σημαίας καθορίστηκαν το 1889 . Αντίθετα, δεν έχει οριστεί η ακριβής απόχρωση του κόκκινου στο φόντο. Έτσι, έχουν χρησιμοποιηθεί διαφορετικές αποχρώσεις ως τώρα.

Υιοθετήθηκε στις 12 Δεκεμβρίου του 1889 (ανεπίσημα το 1815-1889). Η Ελβετία έχει σύνταγμα από την 1η Ιανουαρίου του  2000.

## Παραπομπές


Ελβετια
Κατηγορία:Εθνικά σύμβολα της Ελβετίας
Εθνόσημο της Ζιμπάμπουε

thumb|Το εθνόσημο της Ζιμπάμπουε.
Το **[[εθνόσημο]] της [[Ζιμπάμπουε]]** καθιερώθηκε στις 21 Σεπτεμβρίου του 1981 και απεικονίζει δύο κούντου (είδος αντιλόπης, συμβολίζουν την ενότητα ανάμεσα στις πολλές εθνότητες) στα αριστερά και δεξιά, η καθεμιά από τις οποίες είναι όρθια στο πάνω μέρος ενός γήινου λόφου (σύμβολο της ανάγκης για αυτάρκεια) που αποτελείται από στάχυα, βαμβάκι και ένα καλαμπόκι. Στα πόδια από τα ζώα βρίσκεται επίσης ένα πανό με το εθνικό ρητό της χώρας (*Unity, Freedom, Work*). Το ρητό συμβολίζει την ανάγκη για εθνική ομοψυχία και διατήρηση της ελευθερίας. Ο ίδιος ο θυρεός, που συμβολίζει τη γονιμότητα της γης και των υδάτων, είναι πράσινος και έχει 14 κύματα από γραμμές χρώματος άσπρο και μπλε εκ περιτροπής και στο κέντρο ένα σύμβολο του αρχαίου βασιλείου της Μεγάλης Ζιμπάμπουε, σύμβολο της ιστορικής κληρονομιάς. Πίσω από το θυρεό βρίσκεται μια αξίνα (στα αριστερά) και ένα αυτόματο όπλο «Καλάζνικοφ» AK-47 (στα δεξιά), δεμένα με στριμμένες λωρίδες από πράσινο και χρυσό μετάξι. Οι λωρίδες εκπροσωπούν τις επιχειρήσεις και την προστασία της οικονομίας, ενώ το τσαπί και το Καλάζνικοφ είναι σύμβολα του αγώνα για ειρήνη και δημοκρατία, όπως και του ακμαίου ηθικού του λαού της χώρας. Υπάρχουν επίσης ένα κόκκινο αστέρι, για την ελπίδα για το μέλλον της χώρας, και το Μεγάλο Πουλί της Ζιμπάμπουε, σύμβολο εθνικής ταυτότητας.

## Εξωτερικοί σύνδεσμοι

*Σημαίες του Κόσμου:Ζιμπάμπουε

Ζιμπαμπουε
Κατηγορία:Εθνικά σύμβολα της Ζιμπάμπουε
Σημαία των Ηνωμένων Αραβικών Εμιράτων

thumb|200px|right|Αναλογίες: 1:2
Η **Σημαία των [[Ηνωμένα Αραβικά Εμιράτα|Ηνωμένων Αραβικών Εμιράτων]]** περιέχει τα παναραβικά χρώματα (κόκκινο, πράσινο, λευκό και μαύρο), τα οποία συμβολίζουν την αραβική ενότητα. Τα εν λόγω χρώματα έχουν επιπρόσθετα τις ακόλουθες σημασίες:
* πράσινο: γονιμότητα,
* λευκό: ουδετερότητα,
* μαύρο: ο πλούτος σε πετρέλαιο εντός των συνόρων της χώρας.
Υιοθετήθηκε στις 2 Δεκεμβρίου 1971 με το μεταβατικό (ως το 1996) Σύνταγμα.

## Πινακοθήκη

File:Civil Ensign of the United Arab Emirates.svg|20px Εναλλακτική πολιτική σημαία. Λόγος: 1:2
File:Flag of the President of the United Arab Emirates.svg|Σημαία του Προέδρου των Ηνωμένων Αραβικών Εμιράτων


## Σημαία του καθενός Εμιράτου


File:Flag_of_Abu_Dhabi.svg|Άμπου Ντάμπι
File:Flag_of_Ajman.svg|Αϊμάν
File:Flag_of_Dubai.svg|Ντουμπάι
File:Flag of the United Arab Emirates.svg|Φουτζαϊράχ
File:Flag_of_Ras_al-Khaimah.svg|Ρας αλ-Χάιμα
File:Flag_of_Sharjah.svg|Σαρία
File:Flag_of_Umm_al-Qaiwain.svg|Ουμ αλ-Κουαϊουέιν


## Εξωτερικοί σύνδεσμοι

* Πρώτη έπαρση της σημαίας στις 2 Δεκεμβρίου του 1971 (φωτογραφία)

Ηνωμένα Αραβικά
Κατηγορία:Εθνικά σύμβολα των Ηνωμένων Αραβικών Εμιράτων
Εθνόσημο των Ηνωμένων Αραβικών Εμιράτων

thumb|147px|left|Το παλαιό εθνόσημο.
thumb|left|Το εθνόσημο από το 2008.
To **[[εθνόσημο]] των [[Ηνωμένα Αραβικά Εμιράτα|Ηνωμένων Αραβικών Εμιράτων]]** (αραβικά: **شعار الإمارات العربية المتحدة**) καθιερώθηκε με την σημερινή μορφή το 2008. Έχει πολλές ομοιότητες με τα εθνόσημα άλλων αραβικών χωρών. Αποτελείται από ένα χρυσαφί γεράκι, το έμβλημα του κουρδικού κλάδου στον οποίο ανήκε ο Μωάμεθ. Το γεράκι έχει έναν κόκκινο δίσκο το οποίο στο εσωτερικό του δείχνει τη σημαία της χώρας και επτά αστέρια, που συμβολίζουν τα ισάριθμα εμιράτα που συναποτελούν τη χώρα.Ο δίσκος περιβάλλεται από μία αλυσίδα. Το γεράκι κρατάει με τα νύχια του μία κόκκινη περγαμηνή, η οποία φέρει την επιγραφή με το όνομα της Ομοσπονδίας.

Πριν το 2008 το εθνόσημο ήταν διαφορετικό κάπως, καθώς στη θέση της σημαίας και των 7 αστεριών υπήρχε ένα αραβικό πλεούμενο (ντάου). Για πρώτη φορά με τη μορφή εκείνη καθιερώθηκε το 1973.

## Παραπομπές



Ηνωμένα Αραβικά
Κατηγορία:Εθνικά σύμβολα των Ηνωμένων Αραβικών Εμιράτων
Σημαία της Ισημερινής Γουινέας

[right|thumb|250px|[Αρχείο:FIAV 111111.svg|23px Αναλογίες: 2:3]]
Η **[[σημαία]] της [[Ισημερινή Γουινέα|Ισημερινής Γουινέας]]** καθιερώθηκε στις 21 Αυγούστου 1979 (πρώτη χρήση 1968-1973).

## Περιγραφή
Είναι τρίχρωμη και οριζόντια, με πράσινες, λευκές και κόκκινες λωρίδες και με ένα μπλε τρίγωνο στην αριστερή της άκρη. Το πράσινο χρώμα συμβολίζει τις φυσικές πηγές και τις ζούγκλες της χώρας, ενώ το μπλε συμβολίζει τη θάλασσα, η οποία συνδέει την κύρια χώρα με τα νησιά. Το λευκό είναι σύμβολο της ειρήνης. Το κόκκινο συμβολίζει τον αγώνα για την ανεξαρτησία. Στο μέσο της σημαίας, σε άσπρη λωρίδα, υπάρχει το Εθνόσημο της Ισημερινής Γουινέας, με ένα μαγγρόβιο δέντρο, έξι κίτρινα αστέρια και το εθνικό ρητό: *Unidad Paz Justicia* - *Ενότητα, Ειρήνη, Δικαιοσύνη*. 

## Πηγές
* https://www.fotw.info/flags/gq.html - Η σημαία της Ισημερινής Γουινέας στις *Σημαίες του Κόσμου*

Ισημερινη Γουινεα
Κατηγορία:Εθνικά σύμβολα της Ισημερινής Γουινέας
Σίντνεϊ Ολίμπικ

Η **Σίντνεϊ Ολίμπικ** (αγγλικά: *Sydney Olympic*) είναι ποδοσφαιρικός σύλλογος που εδρεύει στο Μπέλμορ, προάστιο της πόλης του Καντέρμπερι, της μητροπολιτικής περιοχής του Σίδνεϊ, στήν πολιτεία της Νέας Νότιας Ουαλίας, στην Αυστραλία. Ιδρύθηκε από αυστραλούς ελληνικής καταγωγής. Αγωνίζεται στα πρωταθλήματα της Ποδοσφαιρικής Ομοσπονδίας Νέας Νότιας Ουαλίας.

## Ιστορία
Ιδρύθηκε το 1957 στο Σίδνεϊ από ελληνικής καταγωγής άτομα, με την ονομασία *Παν-Χελλένικ Σόκερ Κλαμπ* (Pan-Hellenic Soccer Club) και χρώματα μπλε και άσπρο. Ξεκίνησε από το πρωτάθλημα της Ποδοσφαιρικής Ομοσπονδίας Νέας Νότιας Ουαλίας και το 1977 μπήκε στην Ποδοσφαιρική Ομοσπονδία Αυστραλίας αλλάζοντας όνομα σε *Ολίμπικ Φούτμπολ Κλαμπ* (Olympic Football Club). Το 1979 επανήλθε στο πρωτάθλημα της Νέας Νότιας Ουαλίας και το 1981 επέστρεψε στο εθνικό πρωτάθλημα. Το 1995 άλλαξε την ονομασία σε *ΟΤΣ Σίντνεϊ Ολίμπικ Φούτμπολ Κλαμπ* (UTS Sydney Olympic Football Club), παίρνοντας το όνομα του χορηγού του, του Τεχνολογικό Πανεπιστημίο του Σίδνεϊ. To 2002 μετονομάστηκε σε *Ολίμπικ Σαρκς Φούτμπολ Κλαμπ* (Olympic Sharks Football Club).

## Διακρίσεις
.

;Εθνικές
***[[Νάσιοναλ Σόκερ Λιγκ]]**
::Πρωταθλήτρια αγώνων κατάταξης (2): 1990, 2002
::Πρωταθλήτρια κανονικής διάρκειας (1): 2003

***[[Κύπελλο Αυστραλίας (ποδόσφαιρο ανδρών)|Κύπελλο Αυστραλίας]]**
::Κυπελλούχος (2): 1983, 1985

;Πολιτειακές
***ΝΣΓ Πρέμιερ Λιγκ/ΝΣΓ 1στ Ντιβίζιον**
::Πρωταθλήτρια (2): 1980, 2011

***ΝΣΓ Πρέμιερ Λιγκ/ΝΣΓ 1στ Ντιβίζιον Μάινορ Πρέμιερσιπ**
::Πρωταθλήτρια (1): 2011

***ΝΣΓ Σούπερ Λιγκ/ΝΣΓ 2ντ Ντιβίζιον**
::Πρωταθλήτρια (2): 1958, 1960

***ΝΣΓ Στέιτ/Φεντερέισον/AMPOL/Γουαράτα Καπ**
::Νικήτρια (1): 1980

***Τζόνι Γουόρεν**
::Νικήτρια (1): 2008

## Πρώην ποδοσφαιριστές
* Μπρετ Έμερτον
* Τιμ Κάχιλ
* Τζέισον Κούλινα
* Ίαν Ρας
* Κρις Καλαντζής
* Πήτερ Κάθολος
* Ντέιβιντ Μίτσελ

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ελληνικοί αθλητικοί σύλλογοι Αυστραλίας
Κατηγορία:Αθλητικοί σύλλογοι Αυστραλίας
Κατηγορία:Ιδρύσεις αθλητικών συλλόγων το 1958
Κατηγορία:Ποδοσφαιρικές ομάδες Αυστραλίας
Κατηγορία:Ιδρύσεις ποδοσφαιρικών ομάδων το 1958
Σύδνεϋ Ολυμπίκ
Εθνόσημο της Ισημερινής Γουινέας

right|150px|thumb|Το εθνόσημο της Ισημερινής Γουινέας.
Το **[[εθνόσημο]] της [[Ισημερινή Γουινέα|Ισημερινής Γουινέας]]** υιοθετήθηκε στις 21 Αυγούστου 1979. Απεικονίζει έναν ασημένιο θυρεό, που περιέχει ένα δέντρο. Κάτω από το θυρεό βρίσκεται το εθνικό ρητό της Ισημερινής Γουινέας *Unidad Paz Justicia (Ενότητα, Ειρήνη, Δικαιοσύνη)*.
right|150px|thumb|Το παλαιότερο εθνόσημο της περιόδου 1973-79.

Πάνω από το θυρεό φέρονται σε σειρά αψίδας έξι κίτρινα εξάκτινα αστέρια από τα οποία το ένα αναφέρεται στην ηπειρωτική Ισημερινή Γουινέα και τα άλλα πέντε στα νησιά της.

## Πηγές
* https://www.fotw.info/flags/gq.html - Η σημαία της Ισημερινής Γουινέας στις *Σημαίες του Κόσμου*

Ισημερινή Γουινέα
Κατηγορία:Εθνικά σύμβολα της Ισημερινής Γουινέας
Πριαπισμός

**Πριαπισμός** είναι πάθηση που εκδηλώνεται ως μη υποχωρούσα, παρατεταμένη επώδυνη στύση, η οποία δε σχετίζεται απαραίτητα με σεξουαλική διέγερση. Ο όρος προέρχεται από τον θεό της ελληνικής μυθολογίας, Πρίαπο, ο οποίος ήταν θεός της γονιμότητας και των ανδρικών γεννητικών οργάνων.

Ο όρος *πριαπισμός* αναφέρεται στην επώδυνη στύση τόσο του  πέους, όσο και του ανατομικού αντίστοιχού του στο γυναικείο σύστημα, της κλειτορίδας. Στον θηλυκό πριαπισμό αντιστοιχεί ο όρος *clitorism*.

Η νόσος μπορεί να παρατηρηθεί σε άτομα, τα οποία πάσχουν από δρεπανοκυτταρική αναιμία, λευχαιμία, βλάβες του νωτιαίου μυελού, να εκδηλωθεί μετά από τραύμα ή αρτηριοφλεβώδη επικοινωνία. Ενίοτε, μπορεί να είναι και φαρμακευτικής αιτιολογίας, όπως, από συριγγώδη έγχυση φαρμάκων, τα οποία προκαλούν στύση. Ορισμένες φορές, η αιτιολογία είναι άγνωστη και η νόσος αναφέρεται ως *ιδιοπαθής*.

Στην περίπτωση της δρεπανοκυτταρικής αναιμίας, ο πριαπισμός προκαλείται εξαιτίας ανοξίας και δρεπάνωσης όταν, συνήθως, αποφράσσονται μικρά αγγεία. Στην *αρτηριοφλεβώδη επικοινωνία*, υπάρχει αυξημένη παροχή αίματος και ο πριαπισμός υποχωρεί μετά από ενδοαρτηριακό εμβολισμό.

Κατηγορία:Παθήσεις του πέους
Κατηγορία:Σεξουαλική υγεία
Κατηγορία:Επείγοντα ιατρικά περιστατικά
Supertramp

Οι **Supertramp** είναι ένα από τα κορυφαία βρετανικά συγκρότηματα της rock που σχηματίστηκε στο Λονδίνο το 1969.   

Τα πρώτα τους τραγούδια χαρακτηρίζονται ως progressive rock, στην πορεία όμως ενσωμάτωσαν στοιχεία παραδοσιακής rock, pop και art rock. Η δουλειά τους χαρακτηρίζεται από την ιδιαίτερη μουσικοσυνθετική ικανότητα των αρχικών δημιουργών Rick Davies και Roger Hodgson, καθώς και από την εκτενή χρήση του ηλεκτρικού πιάνου Wurlitzer και του σαξόφωνου.  

Έκαναν τεράστια επιτυχία πουλώντας σε μια περίοδο 10 ετών περισσότερα από 60 εκατομμύρια δίσκους. Κορυφαία εμπορική επιτυχία τους αποτελεί η δημιουργία του άλμπουμ *Breakfast in America* το 1979, το οποίο πούλησε περισσότερα από 20 εκατομμύρια αντίτυπα.

Αποτέλεσαν ένα από τα συγκροτήματα με περισσότερες πωλήσεις άλμπουμ παρα singles, όπως οι Pink Floyd, με μεγαλύτερες επιτυχίες τα τραγούδια του Hodgson "Give a Little Bit", "The Logical Song", "Take the Long Way Home", "Dreamer", "Breakfast in America", "It's Raining Again", "School" και του Davies "Bloody Well Right" και "Goodbye Stranger". Υπήρξαν ιδιαίτερα δημοφιλείς στις Ηνωμένες Πολιτείες, Καναδά, Ευρώπη, Νότιο Αφρική και Αυστραλία. Με την αποχώρηση του συνιδρυτή Roger Hodgson το 1983, ο Davies ηγείται της μπάντας.

## Μέλη
*Ρικ Ντέιβις- τραγούδι, πλήκτρα, φυσαρμόνικα (γ. 22 Ιουλίου 1944-)
*Τζον Χέλιγουελ - σαξόφωνο, ξύλινα πνευστά, τραγούδι, πλήκτρα, μελόντικα (γ. 15 Φεβρουαρίου 1945-)
*Μπομπ Σίμπενμπεργκ - ντραμς, κρουστά (γ. 31 Οκτωβρίου 1949-)
*Μαρκ Χαρτ - φωνητικά, πλήκτρα,κιθάρα.

### Πρώην μέλη
Πρώην μέλη των Supertramp: 
* Kevin Currie 
* Frank Farrell 
* Roger Hodgson - τραγούδι, πλήκτρα, κιθάρα, μπάσο, ντραμς (γ. 21 Μαρτίου 1950-) (μέλος μέχρι το 1983).
* Cliff Hugo 
* Robert Millar 
* Jesse Siebenberg 
* Dougie Thomson 
* Richard Palmer 
* Lee Thornburg
* Carl Verheyen 
* Tom Walsh 
* Dave Winthrop

## Δισκογραφία

### Studio Albums

*1970 Supertramp
*1971 Indelibly Stamped
*1974 Crime of the Century
*1975 Crisis? What Crisis?
*1977 Even in the Quietest Moments
*1979 Breakfast in America
*1982 ...Famous Last Words...
*1985 Brother Where You Bound
*1987 Free as a Bird
*1997 Some Things Never Change
*2002 Slow Motion

### Άλλα Albums
*Paris (1980, ζωντανή ηχογράφηση) 
*The Autobiography of Supertramp (1986) 
*Live '88 (1988, ζωντανή ηχογράφηση) 
*It Was The Best Of Times (1999, ζωντανή ηχογράφηση) 
*Is Everybody Listening? (2001, ζωντανή ηχογράφηση) 
*Retrospectacle - The Supertramp Anthology (2005)

### Singles

## Εξωτερικοί σύνδεσμοι

*  
* Επίσημη Ιστοσελίδα Roger Hodgson 

## Παραπομπές


Κατηγορία:Αγγλικά progressive rock συγκροτήματα
Πάπας Αγαπητός Β΄

Ο **Πάπας Αγαπητός Β΄** (πέθανε στις 8 Νοεμβρίου 955) ήταν Πάπας της Ρώμης και κυβερνήτης στα Παπικά Κράτη (10 Μαΐου 946 - 8 Νοεμβρίου 955). Η περίοδος της παποσύνης του βρισκόταν στην σκοτεινή περίοδο *"Saeculum obscurum"* στην οποία την πραγματική εξουσία στην Ρώμη ασκούσε ο Αλβερίκος Β΄ του Σπολέτου. Ο Αγαπητός Β΄ γεννήθηκε στην Ρώμη από Ρωμαϊκή οικογένεια, ο πατέρας του ήταν Ρωμαίος και η μητέρα του Ελληνίδα. Όταν πέθανε ο Πάπας Μαρίνος Β΄ τον διαδέχτηκε (10 Μαΐου 946) αλλά ο πραγματικός κυβερνήτης στα Παπικά κράτη ήταν ο Αλβερίκος Β΄ του Σπολέτου. Ο Βερεγγάριος Β΄ της Ιταλίας και ο Όθων Α΄ της Αγίας Ρωμαϊκής Αυτοκρατορίας βρέθηκαν σε σύγκρουση για το Μεσαιωνικό βασίλειο της Ιταλίας και η εξουσία του Αγαπητού Β΄ περιορίστηκε μόνο στις εκκλησιαστικές υποθέσεις. Η πρόκληση του Όθων Α΄ στον Αγαπητό Β΄ να επέμβει στα Ιταλικά ζητήματα έγινε με αίτημα του Αλμπέρικ Β΄ που ανησυχούσε για την εξουσία του Βερεγγάριου Β΄. Οι επίσκοποι του Μάιντς και του Κουρ απεστάλησαν από τον Όθων Α΄ για να προετοιμάσουν την υποδοχή του αυτοκράτορα στην Ρώμη, ο Αλμπέρικ Β΄ ωστόσο τους απέσυρε. 

Στην διαμάχη που ξέσπασε για την κατοχή της έδρας του Ρεμς συγκάλεσε Σύνοδο τον Ιούνιο του 948 στην Ίνγκελχαϊμ για να επιλυθούν οι διαφορές ανάμεσα στους δύο διεκδικητές, τον επίσκοπο Ούγο και τον Άρναλντ της Ρεμς. Ο Αγαπητός Β΄ έστειλε επιστολές σε πολλούς επισκόπους με αίτημα να είναι παρόντες στην Σύνοδο. Ο Λουδοβίκος Δ΄ της Γαλλίας με αίτημα του ίδιου του πάπα δήλωσε την στήριξη του στον Άρναλντ της Ρεμς. Ακολούθησε νέα Σύνοδος στο Τριρ, οι δύο Σύνοδοι επιβεβαιώθηκαν στην Ρώμη (949). Ο επίσκοπο Ούγος καταδικάστηκε και αφορίστηκε ο πατέρας του Ερβέρτος Β΄ του Βερμαντουά επειδή συγκρούστηκε με τον βασιλιά Λουδοβίκο Δ΄. Με αιτήματα του βασιλιά Λουδοβίκου Δ΄ και του αυτοκράτορα Όθων Α΄ παραχώρησε πολλά προνόμια σε γυναικεία μοναστήρια μέσα στα βασίλεια. Ο Όθων Α΄ είχε στόχο να συνεργαστεί μαζί του για την μεταρρύθμιση των επισκοπών στην αυτοκρατορία του, δεν έγινε τελικά επειδή αντέδρασε ο Γουλιέλμος του Μάιντς. Ο Αγαπητός Β΄ έδωσε στον επίσκοπο του Αμβούργου το δικαίωμα να διορίζει ο ίδιος επισκόπους στην Δανία και σε άλλες χώρες της βόρειας Ευρώπης. Ο Αλμπέρικ Β΄ πέθανε (8 Νοεμβρίου 955) και τον διαδέχθηκε ο ίδιος ο γιος του Αλμπέρικ Β΄ ως Πάπας Ιωάννης ΙΒ΄.

## Παραπομπές



## Πηγές

*Gregorovius, Ferdinand, The History of Rome in the Middle Ages, Vol. III (1895)
*Mann, Horace K., The Lives of the Popes in the Early Middle Ages, Vol. IV: The Popes in the Days of Feudal Anarchy, 891-999 (1910)

## Εξωτερικοί σύνδεσμοι

* Τα έργα του Αγαπητού Β΄ στη ''Migne Patrologia Latina'' με αναλυτικά περιεχόμενα

        

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 10ου αιώνα
Κατηγορία:Δούκες της Ρώμης
Παγκόσμιο κύπελλο χειροσφαίρισης Ανδρών

Το **Παγκόσμιο Κύπελλο Χειροσφαίρισης** αποτελεί σημαντικότατη διοργάνωση με τη συμμετοχή ομάδων από όλο τον κόσμο. Στη διοργάνωση του 2008 στους άνδρες, πρώτευσε η Νορβηγία, νικώντας στον τελικό στις 19 Οκτωβρίου του 2008 τη Δανία, με 30-18 στο Έρχους της Δανίας. Το χάλκινο μετάλλιο κέρδισε η Γαλλία, επικρατώντας της Γερμανίας με 29-33.

## Νικητές
## Άνδρες
**Οι κάτοχοι των μεταλλίων (έτος, χρυσό, αργυρό και χάλκινο μετάλλιο)*	
*1971              
*1974 		   
*1979 		   
*1984 		   
*1988 	           
*1992 		   
*1996 		   
*1999 		   	
*2002 		   
*2004 	   	   
*2006 	 	   
*2008              

*Τελική φάση 2006:

*Θέσεις 3-4*

 -  26-24 

**Τελικός**:

 -  29-29

4-2 στα πέναλτι (στο Malmo)

  8η το 2006.

## Βλέπε επίσης
*Παγκόσμιο κύπελλο χειροσφαίρισης γυναικών

## Παραπομπές


Κατηγορία:Χειροσφαίριση στον κόσμο
Πίτερ Βίλεμ Μπότα

Ο **Πίτερ Βίλεμ Μπότα** (*Pieter Willem Botha*, 12 Ιανουαρίου 1916 – 31 Οκτωβρίου 2006) ήταν πολιτικός της Νότιας Αφρικής (Πρωθυπουργός 1979-84 και Πρόεδρος 1984-89), που έμεινε γνωστός ως «Ο Μεγάλος Κροκόδειλος».

## Προφίλ
Υπήρξε οπαδός του Εθνικού Κόμματος και θερμός υποστηρικτής του απαρτχάιντ (πολιτική φυλετικού διαχωρισμού). Κατά τη διάρκεια της διακυβέρνησής του, ο Μπότα δέχθηκε έντονη διεθνή κριτική και ιδιαίτερα για την άρνησή του να απελευθερωθεί ο Νέλσον Μαντέλα, ο πιο δημοφιλής πολιτικός κρατούμενος της εποχής του απαρτχάιντ. Παραιτήθηκε από την προεδρία το Φεβρουάριο του 1989, όταν υπέστη ελαφρύ εγκεφαλικό επεισόδιο. Τον διαδέχθηκε ο Φρεντερίκ ντε Κλερκ που οδήγησε τη χώρα στις πρώτες πολυφυλετικές εκλογές. 

Ο Μπότα κλήθηκε αργότερα να εμφανιστεί ενώπιον της *Επιτροπής για την Αλήθεια και τη Συμφιλίωση*, μιας επιτροπής που δημιουργήθηκε από την κυβέρνηση του Μαντέλα, που στο μεταξύ είχε γίνει Πρόεδρος, για τη διερεύνηση των βιαιοτήτων κατά τη διάρκεια του καθεστώτος του απαρτχάιντ. 

Το 1998 η Επιτροπή αποφάσισε ότι ο Μπότα ήταν ένοχος για μαζικές παραβιάσεις των ανθρωπίνων δικαιωμάτων καθώς κατά τη διάρκεια της Προεδρίας του η Νότια Αφρική γνώρισε τη χειρότερη ρατσιστική βία και διεξήχθη διεθνώς ο σφοδρότερος αγώνας κατά του απαρτχάιντ. 

## Παραπομπές


## Πηγές
* Νεκρολογία στους *Νιου Γιορκ Τάιμς*.

Κατηγορία:Πολιτικοί της Νότιας Αφρικής
Κατηγορία:Πρωθυπουργοί της Νότιας Αφρικής
Κατηγορία:Πρόεδροι του Κράτους της Νότιας Αφρικής
Καρμανιόλα (αποσαφήνιση)

Με το όνομα **καρμανιόλα** αποδίδονταν παλαιότερα έννοιες διάφορες μεταξύ τους όπως:
* Καρμανιόλα, παριζάνικο ένδυμα της εποχής της Γαλλικής επανάστασης.
* Καρμανιόλα (χορός), ιταλικός φοκλορικός αλλά και γαλλικός λαϊκός χορός της εποχής της Γαλλικής επανάστασης που χορεύοταν με το ομώνυμο τραγούδι καρμανιόλα.
* Καρμανιόλα, επαναστατικό τραγούδι της Γαλλικής Επανάστασης.
* **Καρμανιόλα Ιακωβίνων**, όνομα που δίνονταν ως προσωνύμιο στα ορμητικότερα μέλη της ένωσης των Ιακωβίνων.
* Καρμανιόλα πόλη της Ιταλίας.
* **Καρμανιόλα (υλοτομία)**, μεγάλο πλάγιο πριόνι υλοτομίας.

Επίσης το όνομα αυτό έφερε ο Φραγκίσκος Καρμανιόλα επί της ζωής του οποίου αναφέρεται η τραγωδία του Αλεσσάντρο Μαντσόνι Ο Κόμης ντι Καρμανιόλα.
Τέλος στην Ελλάδα με το όνομα **[[Καρμανιόλοι]]** φέρονταν παλαιότερα οπαδοί πολιτικής φατρίας της Σάμου. 
* Γενικότερα όμως η Καρμανιόλα απετέλεσε τη δημώδη ονομασία της λαιμητόμου που μεταδόθηκε έτσι από το ομώνυμο άσμα που τραγουδούσε ο όχλος συνοδεύοντας τα θύματα εκείνης της θηριωδίας στο τόπο της εκτέλεσης.

Κατηγορία:Εκφράσεις
Ζαν-Σιλβαίν Μπαγί

Ο **Ζαν-Σιλβέν Μπαγί** (γαλλικά: *Jean-Sylvain Bailly*, Παρίσι, 15 Σεπτεμβρίου 1736 – 12 Νοεμβρίου 1793) ήταν Γάλλος πολιτικός, επιστήμονας και λόγιος. Διετέλεσε Δήμαρχος Παρισίων μέχρι τον θάνατό του. Μελέτησε αστρονομία και λογοτεχνία.

Έδωσε, ως δήμαρχος Παρισιού, διαταγή στη γαλλική εθνοφρουρά να πυροβολήσει ενάντια στους διαδηλωτές που ζητούσαν την έκπτωση του βασιλιά. Καταδικάστηκε σε θάνατο και καρατομήθηκε στην γκιλοτίνα. Το όνομα Μπαγί δόθηκε αργότερα σε κρατήρα της σελήνης.

## Έργα
* *Ιστορία της αρχαίας αστρονομίας*
* *Ιστορία της σύγχρονης αστρονομίας*
* *Ιστορία της Ανατολικής και της Ινδικής αστρονομίας*.

## Παραπομπές


## Αναφορές
*Chapin, Seymour L. (1970). "Bailly, Jean-Sylvain". Dictionary of Scientific Biography. 1. New York: Charles Scribner's Sons. pp. 400–402. ISBN 0684101149.
*Chisholm, Hugh, ed (1911). "Bailly, Jean Sylvain". Encyclopædia Britannica (11th ed.). Cambridge University Press.

## Επιπλέον πηγές
*Eloges by Merard de Saint Just, Delisle de Salles, Jerome de Lalande and Lacretelle
*A memoir by François Arago, read on 26 February 1844 before the Académie des Sciences, and published in Notices biographiques, t. ii. (1852)
*Delambre, Histoire de l'astronomie au 18me siècle, p. 735
*Jerome de Lalande, Bibliographie astronomique, p. 730.

## Εξωτερικοί σύνδεσμοι

Κατηγορία:Γάλλοι λόγιοι
Κατηγορία:Γάλλοι συγγραφείς
Κατηγορία:Γάλλοι αστρονόμοι
Κατηγορία:Δήμαρχοι γαλλικών πόλεων
Γουίλιαμ Στάιρον

Ο **Γουίλιαμ Στάιρον** (*William Clark Styron, Jr.*, 11 Ιουνίου 1925 - 1 Νοεμβρίου 2006) ήταν Αμερικανός συγγραφέας, βραβευμένος με Πούλιτζερ.

Το έργο που τον έκανε περισσότερο γνωστό είναι *Η εκλογή της Σόφι* (1979). Γεννήθηκε στο Νιούπορτ Νιούζ της Βιρτζίνιας και τιμήθηκε με Πούλιτζερ το 1968 για το μυθιστόρημα *Η εξομολόγηση του Νατ Τέρνερ*.
Το έργο του *Η εκλογή της Σόφι* μεταφέρθηκε στον κινηματογράφο με πρωταγωνίστρια της Μέριλ Στριπ, στο ρόλο μιας γυναίκας που επέζησε στο Ολοκαύτωμα. Η καταγωγή του από το Νότο και τα θέματα που έθιγε, όπως οι σχέσεις λευκών και μαύρων, έκαναν πολλούς κριτικούς να συγκρίνουν τον Στάιρον με τον Ουίλιαμ Φόκνερ. Πέθανε από πνευμονία το 2006.

## Βιβλία
* Lie Down in Darkness, 1951
* The Long March, 1952 (serial), 1956
* Set This House on Fire, 1960
* The Confessions of Nat Turner, 1967, Βραβείο Πούλιτζερ (Μυθοπλασίας)
* Sophie's Choice, 1979
* This Quiet Dust, and Other Writings, 1982, επέκταση 1993
* Darkness Visible: A Memoir of Madness, 1990
* A Tidewater Morning: Three Tales from Youth, 1993
* The Way of the Warrior- αδημοσίευτο και ανολοκλήρωτο έργο.

## Παραπομπές


Κατηγορία:Αμερικανοί μυθιστοριογράφοι
Κατηγορία:Αμερικανοί διηγηματογράφοι
Κατηγορία:Αμερικανοί θεατρικοί συγγραφείς
Κατηγορία:Αμερικανοί δοκιμιογράφοι
Τρέβορ Μπέρμπικ

Ο **Τρέβορ Μπέρμπικ** (*Trevor Berbick*, 1 Αυγούστου 1954 – 28 Οκτωβρίου 2006) ήταν πυγμάχος από τη Τζαμάικα. Η καριέρα του στην κατηγορία βαρέων βαρών διήρκεσε από το 1976 μέχρι το 2000. Υπήρξε για λίγο κάτοχος του τίτλου WBC βαρέων βαρών το 1986, έχασε όμως τελικά από τον Μάικ Τάισον. Ήταν ο τελευταίος πυγμάχος που πάλεψε με τον Μοχάμεντ Άλι, κερδίζοντάς τον στο Nassau, στις Μπαχάμες, στις 11 Δεκεμβρίου 1981. Δολοφονήθηκε από ένοπλο με μαχαίρι το 2006 σε εκκλησία στην πόλη Norwich, στην Τζαμάικα.

## Παραπομπές


Μπέρμπικ
Γουέστ Άντελαϊντ ΣΚ

Η **Γουέστ Άντελαϊντ Σόκερ Κλαμπ** (αγγλικά: *West Adelaide Soccer Club*) είναι αυστραλιανός ποδοσφαιρικός σύλλογος με έδρα την Αδελαΐδα. Υποστηρικτές της είναι τα μέλη της τοπική ελληνικής ομογένειας.

## Ιστορία
Ιδρύθηκε το 1962 από Έλληνες ομογενείς με την ονομασία *Χελλένικ* (Hellenic) και χρώματα το μπλε και άσπρο. Το 1965 μετονομάστηκε σε *Γουέστ Άντελαϊντ Ελλάς* (West Adelaide Hellas) ή **Ελλάς Αδελαΐδας** και το 1992 σε *Άντελαϊντ Σάρκς* (Adelaide Sharks).

Από το 1962 μέχρι το 1976 συμμετείχε στην Β΄ και μετά στην Α΄ κατηγορία της Ποδοσφαιρικής Ομοσπονδίας Νότιας Αυστραλίας. Από το 1977 μέχρι το 1986 πήρε μέρος στο Εθνικό πρωτάθλημα Αυστραλίας , και το 1987 επέστρεψε στο πρωτάθλημα της Βόρειας Αυστραλίας.Για να επιστρέψει στο Εθνικό πρωτάθλημα το 1992 όπου αγωνίζεται έως σήμερα.

## Γήπεδο
Η Γουέστ Άντελαϊντ ιστορικά έπαιζε ποδόσφαιρο στο Στάδιο Χάιντμαρς, θεωρούμενο ως το σπίτι του ποδοσφαίρου στη Νότια Αυστραλία, ακόμη και πριν εισέλθει στη Νάσιοναλ Σόκερ Λιγκ.

## Διακρίσεις
.

;Εθνικές
***[[Νάσιοναλ Σόκερ Λιγκ]]**
::Πρωταθλήτρια (1): 1978
;Πολιτειακές
***[[Νάσιοναλ Πρέμιερ Λιγκς Σάουθ Οστρέλια]]**
::Πρωταθλήτρια (11): 1966, 1968, 1969, 1971, 1973, 1976, 1987, 1989, 1990, 1991, 2015
***[[Νάσιοναλ Πρέμιερ Λιγκς Στέιτ Λιγκ 1]]**
::Πρωταθλήτρια (2): 1982, 2013
***[[Νάσιοναλ Πρέμιερ Λιγκς Στέιτ Λιγκ 2]]**
::Πρωταθλήτρια (2): 2012
*'''Φεντερέισον Καπ
::Νικήτρια (3): 1964, 1967, 1999

## Παραπομπές


## Εξωτερικοί σύνδεσμοι
* 
* West Adelaide official fan site 
* OzFootball West Adelaide divisional history
* youtube clip of West Adelaide clinching the 1978 NSL title

Κατηγορία:Αθλητικοί σύλλογοι Αυστραλίας
Κατηγορία:Ελληνικοί αθλητικοί σύλλογοι Αυστραλίας
Κατηγορία:Ιδρύσεις αθλητικών συλλόγων το 1962
Κατηγορία:Ποδοσφαιρικές ομάδες Αυστραλίας
Κατηγορία:Ιδρύσεις ποδοσφαιρικών ομάδων το 1962
Κατηγορία:Γουέστ Αδελαΐδας ΣΚ
Χρήστος Λιμπανοβνός

Ο **Χρήστος Λιμπανοβνός** (15 Ιανουαρίου 1984) είναι Έλληνας γυμναστής. Έχει στο ενεργητικό του σημαντικές επιδόσεις σε εθνικό και διεθνές επίπεδο.

## Καριέρα
Γεννήθηκε στις 15 Ιανουαρίου 1984 στην Κατερίνη. Ξεκίνησε τη γυμναστική από τον Αρχέλαο Κατερίνης, από την ηλικία των 6 ετών. Στα 12 του επιλέχθηκε στο κλιμάκιο της εθνικής και χρόνια μετά πήγε στον ΑΓΕΜ Σπάρτακος, στη Θεσσαλονίκη. Από το 2003 ανήκει στον ΑΓΟ Πάτρας. Αναδείχθηκε σε σημαντική μορφή της εθνικής ομάδας, στα κλιμάκια της οποίας βρίσκεται από το 1997 και σε επίπεδο ανδρών από το 2001.

Μεταξύ άλλων έχει αναδειχθεί πανελληνιονίκης με τον Αρχέλαο το 2000 και με το Σπάρτακο στους κρίκους (2005) και στο έδαφος (2004), αλλά το κύριο προτέρημά του είναι η συνολική του ικανότητα στα έξι όργανα του σύνθετου ατομικού. Το Φεβρουάριο του 2005 κατέλαβε την 5η θέση στον τελικό του άλματος, στο παγκόσμιο κύπελλο ενόργανης γυμναστικής που διεξήχθη στο Λονγκ Άιλαντ των ΗΠΑ, με 9.050 βαθμούς. Τον Οκτώβριο του 2006 έγινε ο πρώτος Έλληνας αθλητής που αγωνίστηκε σε τελικό του Παγκοσμίου Πρωταθλήματος στο σύνθετο.

Με τη 19η θέση στο σύνθετο ατομικό, στις 19 Οκτωβρίου 2006,  με 88,000 βαθμούς, ο Λιμπανοβνός ολοκλήρωσε  την παρουσία στο παγκόσμιο πρωτάθλημα ενόργανης γυμναστικής, το οποίο διεξήχθη στο Όρχους της Δανίας. Ήταν η πρώτη φορά που ένας Έλληνας αθλητής συμμετείχε στους 24 καλύτερους αθλητές του κόσμου, στο σύνθετο. Ο 22χρονος γυμναστής είχε πτώση στο δίζυγο, κάτι που τον εμπόδισε να έχει μια καλύτερη θέση. Βαθμολογήθηκε με 14,850 στο έδαφος, 14,475 στον ίππο, 15,025 στους κρίκους, 15,625 στο άλμα, 14,000 στο δίζυγο και 14,025 στο μονόζυγο.

Τον Απρίλιο του 2009 κατατάχθηκε στην 17η θέση με 82,825 (έδαφος: 13,250, ίππος με λαβές: 13,025, κρίκοι: 13,550, άλμα: 15,475, δίζυγο: 13,775, μονόζυγο: 13,750) στον τελικό του σύνθετου ατομικού στο ευρωπαϊκό πρωτάθλημα ενόργανης γυμναστικής, που διεξήχθη στο Μιλάνο.

## Παραπομπές


Κατηγορία:Έλληνες αθλητές της ενόργανης γυμναστικής
Μπρούνο Λάουζι

Ο **Μπρούνο Λάουζι** (8 Αυγούστου 1937 – 24 Οκτωβρίου 2006) ήταν Ιταλός τραγουδιστής και τραγουδοποιός. Γεννήθηκε στην Ασμάρα της Ερυθραίας.  Έγραψε τραγούδια μεταξύ άλλων και για το Ζωρζ Μουστακί. Πέθανε από τη νόσο Πάρκινσον.
## Βιογραφία

Ο Μπρούνο Λάουζι γεννήθηκε στην Ασμάρα, τότε μέρος της Ιταλικής Ανατολικής Αφρικής, από καθολικό πατέρα, τον Φραντσέσκο Λάουζι, και Εβραία μητέρα , την Λάουρα Ναούμ. Τη δεκαετία του 1960 μετακόμισε στη Γένοβα, όπου έγινε μέρος της τοπικής μουσικής σκηνής και γνώρισε τους Τζίνο Πάολι, Λουίτζι Τενκο και Φαμπρίτσιο ντε Αντρέ. Μετά από μια περίοδο ως συνθέτης τραγουδιών για τη Μία Μαρτίνι, τον Ζωρζ Μουστακί και την Ορνέλα Βανόνι, ο Λάουζι καθιερώθηκε ως διάσημος τραγουδοποιός.
Οι μεγαλύτερες επιτυχίες του περιλαμβάνουν το "Ritornerai" (1963), "Amore caro amore bello" (1972), "Onda su onda" (1974), "Genova per noi" (1975).
Τη δεκαετία του 1980, ξεκίνησε πολιτική καριέρα με το Ιταλικό Φιλελεύθερο Κόμμα, αλλά χωρίς μεγάλη επιτυχία.
Πάσχοντας από Νόσος του Πάρκινσον, πέθανε στην Πεσκιέρα Μπορομέο σε ηλικία 69 ετών από καρκίνο του ήπατος.

## Δισκογραφία
:1965 - Lauzi al cabaret 
:1965 - Ti ruberò Kabaret n. 2 
:1968 - Cara I miei giorni 
:1970 - Bruno Lauzi 
:1971 - Amore caro amore bello (doppio) 
:1972 - Il teatro di Bruno Lauzi 
:1973 - Simon 
:1974 - Lauzi oggi 
:1975 - L'amore sempre 
:1975 - Quella gente là 
:1975 - Genova per noi 
:1976 - Johnny Bassotto, la tartaruga...ed altre storie 
:1977 - Persone 
:1978 - Alla grande 
:1981 - Amici miei (Q disc con quattro brani) 
:1982 - Palla al centro 
:1985 - Piccolo grande uomo 
:1985 - Back to Jazz 
:1987 - Ora! 
:1988 - La musica del mondo 
:1989 - Inventario latino 
:1992 - Il dorso della balena 
:1994 - 10 Belle canzoni d'amore (raccolta) 
:1995 - Una vita in musica (raccolta) Pagine 
:1996 - Johnny Bassotto e i suoi amici 
:2001 - Omaggio alla città di Genova 
:2003 - Il manuale del piccolo esploratore 
:2003 - Nostaljazz

## Παραπομπές


## Εξωτερικοί σύνδεσμοι
*Επίσημος ιστότοπος
*Στίχοι

Κατηγορία:Ιταλοί τραγουδιστές
Κατηγορία:Ερυθραίοι τραγουδιστές
Γκουλάμ Ισχάκ Χαν

Ο **Γκουλάμ Ισχάκ Χαν** (20 Ιανουαρίου 1915- 27 Οκτωβρίου 2006 ήταν πολιτικός από το Πακιστάν,  ο 7ος Πρόεδρος της χώρας από το 1988 μέχρι το 1993. Έχει αποκληθεί ως ο ισχυρότερος πρόεδρος που δεν ήταν στρατιωτικός στην πακιστανική ιστορία.)  Έγινε Πρόεδρος στις 17 Αυγούστου 1988 και μέχρι τις 18 Ιουλίου 1993. Τον διαδέχθηκε στην προεδρία ο Βασίμ Σατζάντ.

## Εξωτερικοί σύνδεσμοι
* Ghulam Ishaq Khan   - Προφίλ Story of Pakistan
* Ghulam Ishaq Khan taking oath as the President of Pakistan 
* Ιστορία της προεδρίας του Χαν
* Ghulam Ishaq Khan Institute of Engineering Sciences and Technology
* BBC News - ανακοίνωση του θανάτου του
* "Ghulam Ishaq Khan passes away" Νεκρολογία στον ιστότοπο της εφημερίδας "Αυγή"

## Παραπομπές


Κατηγορία:Πρόεδροι του Πακιστάν 
Κατηγορία:Πακιστανοί ευεργέτες
Κατηγορία:Πακιστανοί βοτανολόγοι